erhwenkuo/poetry-chinese-zhtw huggingface dataset:
廟之神
作者：元稹（唐）

我馬煩兮釋我車，神之廟兮山之阿。予一拜而一祝，歌曰：今耶，古耶，有耶，無耶。福不自神耶，
遊南陽白水登石激作
作者：李白（唐）

朝涉白水源，暫與人俗疏。島嶼佳境色，江天涵清虛。目送去海雲，心閒遊川魚。長歌盡落日，乘月歸田廬。
遊南陽清泠泉
作者：李白（唐）

惜彼落日暮，愛此寒泉清。西輝逐流水，蕩漾遊子情。空歌望雲月，曲盡長松聲。
尋魯城北範居士失道落蒼耳中見範置酒摘蒼耳作
作者：李白（唐）

雁度秋色遠，日靜無雲時。客心不自得，浩漫將何之。忽憶範野人，閑園養幽姿。茫然起逸興，但恐行來遲。城壕失往路，馬首迷荒陂。不惜翠雲裘，遂為蒼耳欺。入門且一笑，把臂君為誰。酒客愛秋蔬，山盤薦霜梨。他筵不下箸，此席忘朝饑。酸棗垂北郭，寒瓜蔓東籬。還傾四五酌，自詠猛虎詞。近作十日歡，遠為千載期。風流自簸蕩，謔浪偏相宜。酣來上馬去，卻笑高陽池。
東魯門泛舟二首
作者：李白（唐）

日落沙明天倒開，波搖石動水縈回。輕舟泛月尋溪轉，疑是山陰雪後來。水作青龍磐石堤，桃花夾岸魯門西。若教月下乘舟去，何啻風流到剡溪。
秋獵孟諸夜歸，置酒單父東樓觀妓
作者：李白（唐）

傾暉速短炬，走海無停川。冀餐圓丘草，欲以還頹年。此事不可得，微生若浮煙。駿發跨名駒，雕弓控鳴弦。鷹豪魯草白，狐兔多肥鮮。邀遮相馳逐，遂出城東田。一掃四野空，喧呼鞍馬前。歸來獻所獲，炮炙宜霜天。出舞兩美人，飄颻若雲仙。留歡不知疲，清曉方來旋。
遊泰山六首
作者：李白（唐）

四月上泰山，石屏禦道開。六龍過萬壑，澗穀隨縈回。馬跡繞碧峰，於今滿青苔。飛流灑絕巘，水急松聲哀。北眺崿嶂奇，傾崖向東摧。洞門閉石扇，地底興雲雷。登高望蓬瀛，想像金銀臺。天門一長嘯，萬裡清風來。玉女四五人，飄颻下九垓。含笑引素手，遺我流霞杯。稽首再拜之，自愧非仙才。曠然小宇宙，棄世何悠哉。清曉騎白鹿，直上天門山。山際逢羽人，方瞳好容顏。捫蘿欲就語，卻掩青雲關。遺我鳥跡書，飄然落巖間。其字乃上古，讀之了不閑。感此三歎息，從師方未還。平明登日觀，舉手開雲關。精神四飛揚，如出天地間。黃河從西來，窈窕入遠山。憑崖攬八極，目盡長空閒。偶然值青童，綠發雙雲鬟。笑我晚學仙，蹉跎凋朱顏。躊躇忽不見，浩蕩難追攀。清齋三千日，裂素寫道經。吟誦有所得，眾神衛我形。雲行信長風，颯若羽翼生。攀崖上日觀，伏檻窺東暝。海色動遠山，天雞已先鳴。銀臺出倒景，白浪翻長鯨。安得不死藥，高飛向蓬瀛。日觀東北傾，兩崖夾雙石。海水落眼前，天光遙空碧。千峰爭攢聚，萬壑絕淩曆。緬彼鶴上仙，去無雲中跡。長松入雲漢，遠望不盈尺。山花異人間，五月雪中白。終當遇安期，於此煉玉液。朝飲王母池，暝投天門關。獨抱綠綺琴，夜行青山間。山明月露白，夜靜松風歇。仙人遊碧峰，處處笙歌發。寂靜娛清暉，玉真連翠微。想像鸞鳳舞，飄颻龍虎衣。捫天摘匏瓜，恍惚不憶歸。舉手弄清淺，誤攀織女機。明晨坐相失，但見五雲飛。
秋夜與劉碭山泛宴喜亭池
作者：李白（唐）

明宰試舟楫，張燈宴華池。文招梁苑客，歌動郢中兒。月色望不盡，空天交相宜。令人慾泛海，只待長風吹。
攜妓登梁王棲霞山孟氏桃園中
作者：李白（唐）

碧草已滿地，柳與梅爭春。謝公自有東山妓，白髮對綠酒，強歌心已摧。君不見梁王池上月，分明感激眼前事，莫惜醉臥桃園東。
與從侄杭州刺史良遊天竺寺
作者：李白（唐）

掛席淩蓬丘，觀濤憩樟樓。三山動逸興，五馬同遨遊。天竺森在眼，松風颯驚秋。覽雲測變化，弄水窮清幽。疊嶂隔遙海，當軒寫歸流。詩成傲雲月，佳趣滿吳洲。
同友人舟行遊臺越作
作者：李白（唐）

楚臣傷江楓，謝客拾海月。懷沙去瀟湘，掛席泛溟渤。蹇予訪前跡，獨往造窮發。古人不可攀，去若浮雲沒。願言弄倒景，從此煉真骨。華頂窺絕溟，蓬壺望超忽。不知青春度，但怪綠芳歇。空持釣鼇心，從此謝魏闕。
下終南山過斛斯山人宿置酒
作者：李白（唐）

暮從碧山下，山月隨人歸。卻顧所來徑，蒼蒼橫翠微。相攜及田家，童稚開荊扉。綠竹入幽徑，青蘿拂行衣。歡言得所憩，美酒聊共揮。長歌吟松風，曲盡河星稀。我醉君複樂，陶然共忘機。
朝下過盧郎中敘舊遊
作者：李白（唐）

君登金華省，我入銀臺門。幸遇聖明主，俱承雲雨恩。複此休浣時，閑為疇昔言。卻話山海事，宛然林壑存。明湖思曉月，疊嶂憶清猿。何由返初服，田野醉芳樽。
侍從遊宿溫泉宮作
作者：李白（唐）

羽林十二將，羅列應星文。霜仗懸秋月，霓旌卷夜雲。嚴更千戶肅，清樂九天聞。日出瞻佳氣，蔥蔥繞聖君。
邯鄲南亭觀妓
作者：李白（唐）

歌鼓燕趙兒，魏姝弄鳴絲。粉色豔日彩，舞袖拂花枝。把酒顧美人，請歌邯鄲詞。清箏何繚繞，度曲綠雲垂。平原君安在，科鬥生古池。座客三千人，於今知有誰。我輩不作樂，但為後代悲。
春日遊羅敷潭
作者：李白（唐）

行歌入谷口，路盡無人躋。攀崖度絕壑，弄水尋回溪。雲從石上起，客到花間迷。淹留未盡興，日落群峰西。
春陪商州裴使君遊石娥溪
作者：李白（唐）

裴公有仙標，拔俗數千丈。澹蕩滄洲雲，飄颻紫霞想。剖竹商洛間，政成心已閑。蕭條出世表，冥寂閉玄關。我來屬芳節，解榻時相悅。褰帷對雲峰，揚袂指松雪。暫出東城邊，遂遊西巖前。橫天聳翠壁，噴壑鳴紅泉。尋幽殊未歇，愛此春光發。溪傍饒名花，石上有好月。命駕歸去來，露華生翠苔。淹留惜將晚，複聽清猿哀。清猿斷人腸，遊子思故鄉。明發首東路，此歡焉可忘。
陪從祖濟南太守泛鵲山湖三首
作者：李白（唐）

初謂鵲山近，寧知湖水遙。此行殊訪戴，自可緩歸橈。湖闊數千里，湖光搖碧山。湖西正有月，獨送李膺還。水入北湖去，舟從南浦回。遙看鵲山轉，卻似送人來。
春日陪楊江甯及諸官宴北湖感古作
作者：李白（唐）

昔聞顏光祿，攀龍宴京湖。樓船入天鏡，帳殿開雲衢。君王歌大風，如樂豐沛都。延年獻佳作，邈與詩人俱。我來不及此，獨立鐘山孤。楊宰穆清風，芳聲騰海隅。英僚滿四座，粲若瓊林敷。鷁首弄倒景，蛾眉綴明珠。新弦採梨園，古舞嬌吳歈。曲度繞雲漢，聽者皆歡娛。雞棲何嘈嘈，沿月沸笙竽。古之帝宮苑，今乃人樵蘇。感此勸一觴，願君覆瓢壺。榮盛當作樂，無令後賢籲。
宴鄭參卿山池
作者：李白（唐）

爾恐碧草晚，我畏朱顏移。愁看楊花飛，置酒正相宜。歌聲送落日，舞影回清池。今夕不盡杯，留歡更邀誰。
遊謝氏山亭
作者：李白（唐）

淪老臥江海，再歡天地清。病閑久寂寞，歲物徒芬榮。借君西池遊，聊以散我情。掃雪松下去，捫蘿石道行。謝公池塘上，春草颯已生。花枝拂人來，山鳥向我鳴。田家有美酒，落日與之傾。醉罷弄歸月，遙欣稚子迎。
把酒問月
作者：李白（唐）

青天有月來幾時，我今停杯一問之。人攀明月不可得，但見宵從海上來，甯知曉向雲間沒。白兔搗藥秋複春，古人今人若流水，共看明月皆如此。唯願當歌對酒時，
同族侄評事黯遊昌禪師山池二首
作者：李白（唐）

遠公愛康樂，為我開禪關。蕭然松石下，何異清涼山。花將色不染，水與心俱閑。一坐度小劫，觀空天地間。客來花雨際，秋水落金池。片石寒青錦，疏楊掛綠絲。高僧拂玉柄，童子獻霜梨。惜去愛佳景，煙蘿欲暝時。
金陵鳳凰臺置酒
作者：李白（唐）

置酒延落景，金陵鳳凰臺。長波寫萬古，心與雲俱開。借問往昔時，鳳凰為誰來。鳳凰去已久，正當今日回。明君越羲軒，天老坐三臺。豪士無所用，彈弦醉金罍。東風吹山花，安可不盡杯。六帝沒幽草，深宮冥綠苔。置酒勿複道，歌鐘但相催。
秋浦清溪雪夜對酒，客有唱山鷓鴣者
作者：李白（唐）

披君貂襜褕，對君白玉壺。雪花酒上滅，頓覺夜寒無。客有桂陽至，能吟山鷓鴣。清風動窗竹，越鳥起相呼。持此足為樂，何煩笙與竽。
與周剛清溪玉鏡潭宴別
作者：李白（唐）

康樂上官去，永嘉遊石門。江亭有孤嶼，千載跡猶存。我來遊秋浦，三入桃陂源。千峰照積雪，萬壑盡啼猿。興與謝公合，文因周子論。掃崖去落葉，席月開清樽。溪當大樓南，溪水正南奔。回作玉鏡潭，澄明洗心魂。此中得佳境，可以絕囂喧。清夜方歸來，酣歌出平原。別後經此地，為餘謝蘭蓀。
遊秋浦白笴陂二首
作者：李白（唐）

何處夜行好，月明白笴陂。山光搖積雪，猿影掛寒枝。但恐佳景晚，小令歸棹移。人來有清興，及此有相思。白笴夜長嘯，爽然溪穀寒。魚龍動陂水，處處生波瀾。天借一明月，飛來碧雲端。故鄉不可見，腸斷正西看。
宴陶家亭子
作者：李白（唐）

曲巷幽人宅，高門大士家。池開照膽鏡，林吐破顏花。綠水藏春日，青軒秘晚霞。若聞弦管妙，金穀不能誇。
在水軍宴韋司馬樓船觀妓
作者：李白（唐）

搖曳帆在空，清流順歸風。詩因鼓吹發，酒為劍歌雄。對舞青樓妓，雙鬟白玉童。行雲且莫去，留醉楚王宮。
流夜郎至江夏，陪長史叔及薛明府宴興德寺南閣
作者：李白（唐）

紺殿橫江上，青山落鏡中。岸回沙不盡，日映水成空。天樂流香閣，蓮舟颺晚風。恭陪竹林宴，留醉與陶公。
泛沔州城南郎官湖
作者：李白（唐）

張公多逸興，共泛沔城隅。當時秋月好，不減武昌都。四座醉清光，為歡古來無。郎官愛此水，因號郎官湖。風流若未減，名與此山俱。
陪侍郎叔遊洞庭醉後三首
作者：李白（唐）

今日竹林宴，我家賢侍郎。三杯容小阮，醉後發清狂。船上齊橈樂，湖心泛月歸。白鷗閑不去，爭拂酒筵飛。剗卻君山好，平鋪湘水流。巴陵無限酒，醉殺洞庭秋。
夜泛洞庭，尋裴侍禦清酌
作者：李白（唐）

日晚湘水綠，孤舟無端倪。明湖漲秋月，獨泛巴陵西。過憩裴逸人，巖居陵丹梯。抱琴出深竹，為我彈鶤雞。曲盡酒亦傾，北窗醉如泥。人生且行樂，何必組與珪。
陪族叔刑部侍郎曄及中書賈舍人至遊洞庭五首
作者：李白（唐）

洞庭西望楚江分，水盡南天不見雲。日落長沙秋色遠，不知何處吊湘君。南湖秋水夜無煙，耐可乘流直上天。且就洞庭賒月色，將船買酒白雲邊。洛陽才子謫湘川，元禮同舟月下仙。記得長安還欲笑，不知何處是西天。洞庭湖西秋月輝，瀟湘江北早鴻飛。醉客滿船歌白薴，不知霜露入秋衣。帝子瀟湘去不還，空餘秋草洞庭間。淡掃明湖開玉鏡，丹青畫出是君山。
楚江黃龍磯南宴楊執戟治樓
作者：李白（唐）

五月入五洲，碧山對青樓。故人楊執戟，春賞楚江流。一見醉漂月，三杯歌棹謳。桂枝攀不盡，他日更相求。
銅官山醉後絕句
作者：李白（唐）

我愛銅官樂，千年未擬還。要須回舞袖，拂盡五松山。
與南陵常贊府遊五松山
作者：李白（唐）

安石泛溟渤，獨嘯長風還。逸韻動海上，高情出人間。靈異可並跡，澹然與世閑。我來五松下，置酒窮躋攀。徵古絕遺老，因名五松山。五松何清幽，勝境美沃州。蕭颯鳴洞壑，終年風雨秋。響入百泉去，聽如三峽流。剪竹掃天花，且從傲吏遊。龍堂若可憩，吾欲歸精修。
宣城青溪
作者：李白（唐）

青溪勝桐廬，水木有佳色。山貌日高古，石容天傾側。彩鳥昔未名，白猿初相識。不見同懷人，對之空歎息。
與謝良輔遊涇川陵巖寺
作者：李白（唐）

乘君素舸泛涇西，宛似雲門對若溪。且從康樂尋山水，何必東遊入會稽。
游水西簡鄭明府
作者：李白（唐）

天宮水西寺，雲錦照東郭。清湍鳴回溪，綠水繞飛閣。涼風日瀟灑，幽客時憩泊。五月思貂裘，謂言秋霜落。石蘿引古蔓，岸筍開新籜。吟玩空複情，相思爾佳作。鄭公詩人秀，逸韻宏寥廓。何當一來遊，愜我雪山諾。
九日登山
作者：李白（唐）

淵明歸去來，不與世相逐。為無杯中物，遂偶本州牧。因招白衣人，笑酌黃花菊。我來不得意，虛過重陽時。題輿何俊發，遂結城南期。築土按響山，俯臨宛水湄。胡人叫玉笛，越女彈霜絲。自作英王胄，斯樂不可窺。赤鯉湧琴高，白龜道馮夷。靈仙如彷彿，奠酹遙相知。古來登高人，今複幾人在。滄洲違宿諾，明日猶可待。連山似驚波，合遝出溟海。揚袂揮四座，酩酊安所知。齊歌送清揚，起舞亂參差。賓隨落葉散，帽逐秋風吹。別後登此臺，願言長相思。
九日
作者：李白（唐）

今日雲景好，水綠秋山明。攜壺酌流霞，搴菊泛寒榮。地遠松石古，風揚弦管清。窺觴照歡顏，獨笑還自傾。落帽醉山月，空歌懷友生。
九日龍山飲
作者：李白（唐）

九日龍山飲，黃花笑逐臣。醉看風落帽，舞愛月留人。
九月十日即事
作者：李白（唐）

昨日登高罷，今朝更舉觴。菊花何太苦，遭此兩重陽。
陪族叔當塗宰遊化城寺升公清風亭
作者：李白（唐）

化城若化出，金榜天宮開。疑是海上雲，飛空結樓臺。升公湖上秀，粲然有辯才。濟人不利己，立俗無嫌猜。了見水中月，青蓮出塵埃。閒居清風亭，左右清風來。當暑陰廣殿，太陽為裴回。茗酌待幽客，珍盤薦凋梅。飛文何灑落，永珍為之摧。季父擁鳴琴，德聲布雲雷。雖遊道林室，亦舉陶潛杯。清樂動諸天，長松自吟哀。留歡若可盡，劫石乃成灰。
春日山亭
作者：牟融（唐）

醉來重整華陽巾，搔首驚看白髮新。莫道愁多因病酒，正是聖朝全盛日，詎知林下有閒人。
寄周韶州
作者：牟融（唐）

十年學道困窮廬，空有長才重老儒。功業要當垂永久，寄語故人休悵怏，古來賢達事多殊。
秋夜醉歸，有感而賦
作者：牟融（唐）

銜杯誰道易更闌，沉醉歸來不自歡。惆悵後時孤劍冷，多少客懷消不得，臨風搔首浩漫漫。
寄範使君
作者：牟融（唐）

未秋為別已終秋，咫尺婁江路阻修。心上惟君知委曲，西望家山成浩歎，臨風搔首不勝愁。
送羅約
作者：牟融（唐）

雨晴江館柳依依，握手那堪此別離。獨鶴孤琴隨遠旆，後夜定知相憶處，東風回首不勝悲。
題李昭訓山水
作者：牟融（唐）

卜築藏修地自偏，尊前詩酒叢集賢。半巖松暝時藏鶴，南州人物依然在，山水幽居勝輞川。
處厚遊杭，作詩寄之
作者：牟融（唐）

江村搖落暫逢秋，況是聞君獨遠遊。浙水風煙思弔古，念我故人勞碌久，不如投老臥滄洲。
山中有懷李十二
作者：牟融（唐）

林前風景晚蒼蒼，林下懷人路杳茫。白髮流年淹舊業，何事登樓□□□，幾回搔首□思歸。
客中作
作者：牟融（唐）

異鄉歲晚悵離懷，遊子驅馳愧不才。夜夜砧聲催客去，幾度無聊倍惆悵，臨風搔首獨興哀。
山寺律僧畫蘭竹圖
作者：牟融（唐）

偶來絕頂興無窮，獨有山僧筆最工。綠徑日長袁戶在，欲結歲寒盟不去，忘機相對畫圖中。
送客之杭
作者：牟融（唐）

西風吹冷透貂裘，行色匆匆不暫留。帆帶夕陽投越浦，懸想到杭州興地，尊前應與話離憂。
有感二首
作者：牟融（唐）

何事離懷入夢頻，貧居寂寞四無鄰。詩因韻險難成律，十年飄泊如萍跡，一度登臨一悵神。搔首臨風獨倚欄，客邊驚覺歲華殘。棲遲未遇常鋾薦，何如日日長如醉，付與詩人一笑看。
送沈侯之京
作者：牟融（唐）

悠悠旌旆出東樓，特出仙郎上帝州。劉旻才高能富國，欲盡故人尊酒意，春風江上暫停舟。
寄羽士
作者：牟融（唐）

別來有路隔仙凡，幾度臨風欲去難。樂道無時忘鶴伴，使我浮生塵鞅脫，相從應得一盤桓。
題趙支
作者：牟融（唐）

林間曲徑掩衡茅，繞屋青青翡翠梢。一枕秋聲鸞舞月，我有清風高節在，知君不負歲寒交。
司馬遷墓
作者：牟融（唐）

落落長才負不羈，中原回首益堪悲。英雄此日誰能薦，經過詞客空惆悵，落日寒煙賦黍離。
春遊
作者：牟融（唐）

錦袍日暖耀冰蠶，上客陪遊酒半酣。笑拂吟鞭邀好興，正是太平行樂處，春風花下且停驂。
水西草堂
作者：牟融（唐）

蘿徑蕭然曲業存，閑雲流水四無鄰。身留白屋潛蹤跡，遺書自有親□處，何必驅馳擾世塵。
送羽衣之京
作者：牟融（唐）

羽衣縹緲拂塵囂，悵別河梁贈柳條。閬苑雲深孤鶴迥，自是長生林下客，也陪鴛鷺入清朝。
題道院壁
作者：牟融（唐）

山中舊宅四無鄰，草淨雲和迥絕塵。神棗胡麻能飯客，若使凡緣終可脫，也應從此度閑身。
贈歐陽詹
作者：牟融（唐）

為客囊無季子金，半生蹤跡任浮沉。服勤因念劬勞重，家林千里遙相憶，幾度停車一悵吟。
邵公母
作者：牟融（唐）

搔首驚聞楚些歌，拂衣歸去淚懸河。劬勞常想三春恨，傷心獨有黃堂客，幾度臨風詠蓼莪。
客中作
作者：牟融（唐）

千里雲山戀舊遊，寒窗涼雨夜悠悠。浮亭花竹頻勞夢，一杯重向樽前醉，莫遣相思累白頭。
贈楊處厚
作者：牟融（唐）

十年學道苦勞神，贏得尊前一病身。天上故人皆自貴，幾度臨風一回首，笑看華髮及時新。
重贈張籍
作者：牟融（唐）

舊日儀容只宛然，笑談不覺度流年。凡緣未了嗟無子，人生隨處堪為樂，管甚秋香滿鬢邊。
贈殷以道
作者：牟融（唐）

世路紅塵懶步趨，長年結屋傍巖隅。獨留鄉井誠非隱，閑來撫景窮吟處，尊酒臨風不自娛。
翁母些
作者：牟融（唐）

滿頭華髮向人垂，長逝音容迥莫追。先壟每懷風木夜，獨有賢人崇孝義，傷心共詠蓼莪詩。
題山莊
作者：牟融（唐）

蘿屋蕭蕭事事幽，臨風搔首遠凝眸。東園松菊存遺業，床頭濁酒時時漉，上客相過一任留。
沈存尚林亭夜宴
作者：牟融（唐）

草堂寂寂景偏幽，到此令人一縱眸。松菊寒香三徑晚，終日忘情能自樂，清尊應得遣閒愁。
題孫君山亭
作者：牟融（唐）

長年樂道遠塵氛，靜築藏修學隱淪。吟對琴樽庭下月，林壑能忘軒冕貴，白雲黃鶴好相親。
題徐俞山居
作者：牟融（唐）

青山重疊巧裁攢，引水流泉夜激湍。嵐鎖巖扉清晝暝，老我不堪詩思杳，幾回吟倚曲欄幹。
送範啟東還京
作者：牟融（唐）

蕭蕭行李上徵鞍，滿目離情慾去難。客裡故人尊酒別，重到京華舊遊處，春風佳麗好盤桓。
樓城敘別
作者：牟融（唐）

故人為客上神州，傾蓋相逢感昔遊。屈指年華嗟遠別，此際那堪重分手，綠波芳草暫停舟。
寫意二首
作者：牟融（唐）

寂寥荒館閉閑門，苔徑陰陰屐少痕。白髮顛狂塵夢斷，醉後曲肱林下臥，此生榮辱不須論。蕭蕭華髮滿頭生，深遠蓬門倦送迎。獨喜冥心無外慕，林下貧居甘困守，盡教城市不知名。
贈浙西李相公
作者：牟融（唐）

長庚烈烈獨遙天，盛世應知降謫仙。月裡昔曾分兔藥，尊酒與君稱壽畢，春風入醉綺羅筵。
天臺
作者：牟融（唐）

碧溪流水泛桃花，樹繞天臺迥不賒。洞裡無塵通客境，此地不知何處去，暫留瓊佩臥煙霞。
送陳衡
作者：牟融（唐）

秋江煙景晚蒼蒼，江上離人促去航。千里一官嗟獨往，不必臨風悲冷落，古來白首尚為郎。
送沈翔
作者：牟融（唐）

江上西風一棹歸，故人此別會應稀。清朝盡道無遺逸，臨岐不用空惆悵，未必新豐老布衣。
過蠡湖
作者：牟融（唐）

東湖煙水浩漫漫，湘浦秋聲入夜寒。風外暗香飄落粉，幾度篝簾相對處，無邊詩思到吟壇。
登環翠樓
作者：牟融（唐）

山中地僻好藏修，寂寂幽居架小樓。雲樹四圍當戶暝，我亦人間肥遁客，也將蹤跡寄林丘。
遊淮雲寺
作者：牟融（唐）

白雲深鎖沃州山，冠蓋登臨眾仰攀。松徑風清聞鶴唳，興盡凡緣因未晚，裴回依舊到人間。
遊報本寺
作者：牟融（唐）

山房寂寂蓽門開，此日相期社友來。雅興共尋方外樂，醉後不知明月上，狂歌直到夜深回。瞭然塵事不相關，錫杖時時獨看山。白髮任教雙鬢改，自笑微軀長碌碌，幾時來此學無還。
題陳侯竹亭
作者：牟融（唐）

曾向幽亭一榻分，清風滿座絕塵氛。丹山鳳泣鉤簾聽，歲寒高節誰能識，獨有王猷愛此君。
送報本寺分韻得通字
作者：牟融（唐）

幾度乘閑謁梵宮，此郎聲價重江東。貴侯知重曾忘勢，□□□□□□□，□□□□□□□。
寄永平友人
作者：牟融（唐）

故人千里隔天涯，幾度臨風動遠思。賈誼上書曾伏闕，何日歸來話疇昔，一樽重敘舊襟期。朔風獵獵慘寒沙，關月寥寥咽暮笳。放逐一心終去國，直道未容淹屈久，暫勞蹤跡寄天涯。
陳使君山莊
作者：牟融（唐）

新蔔幽居地自偏，士林爭羨使君賢。數椽瀟灑臨溪屋，秋成準擬重來此，沉醉何妨一榻眠。
題寺壁
作者：牟融（唐）

僧家勝景瞰平川，霧重嵐深馬不前。宛轉數聲花外鳥，聞道此中堪遁跡，肯容一榻學逃禪。
送徐浩
作者：牟融（唐）

渡口潮平促去舟，莫辭尊酒暫相留。弟兄聚散雲邊雁，知君此去情偏切，堂上椿萱雪滿頭。
謝惠劍
作者：牟融（唐）

感君三尺鐵，揮攉鬼神驚。浩氣中心發，雄風兩腋生。犬戎從此滅，巢穴不時平。萬裡橫行去，封侯賴有成。
送僧
作者：牟融（唐）

梵王生別思，之子事遐徵。煙水浮杯渡，雲山只履行。三生塵夢醒，一錫衲衣輕。此去家林近，飄飄物外情。
送友人
作者：牟融（唐）

有客棹扁舟，相逢不暫留。衣冠重文物，詩酒足風流。官路生歸興，家林想舊遊。臨岐分手後，乘月過蘇州。
題朱慶餘閒居四首
作者：牟融（唐）

瀟灑藏修處，琴書與畫圖。白丁門外遠，俗子眼前無。楚楚臨軒竹，青青映水蒲。道人能愛靜，諸事近清枯。盡日衡門閉，蒼苔一徑新。客心非厭靜，悟道不憂貧。白屋懸塵榻，清樽憶故人。近來疏懶甚，詩債後吟身。閑客幽棲處，瀟然一草廬。路通元亮宅，門對子雲居。按劍心猶壯，琴書樂有餘。黃金都散盡，收得鄴侯書。寂寥荒館下，投老欲何為。草色凝陳榻，書聲出董帷。閑雲長作伴，歸鶴獨相隨。才薄知無用，安貧不自危。
寄張源
作者：牟融（唐）

咫尺西江路，悲歡暫莫聞。青年俱未達，白社獨離群。曲徑荒秋草，衡茅掩夕曛。相思不相見，愁絕賦停雲。
題竹
作者：牟融（唐）

瀟灑碧玉枝，清風追晉賢。數點渭川雨，一縷湘江煙。不見鳳凰尾，誰識珊瑚鞭。柯亭丁相遇，驚聽奏鈞天。
有感
作者：牟融（唐）

盛世嗟沉伏，中情怏未舒。途窮悲阮籍，病久憶相如。無客空塵榻，閑門閉草廬。不勝岑絕處，高臥半床書。
題山房壁
作者：牟融（唐）

珠林春寂寂，寶地夜沉沉。玄奧凝神久，禪機入妙深。參同大塊理，窺測至人心。定處波羅蜜，須從物外尋。
訪請上人
作者：牟融（唐）

曲徑繞叢林，鐘聲雜梵音。松風吹定衲，蘿月照禪心。撫景吟行遠，談玄入悟深。不能塵鞅脫，聊複一登臨。
送範啟東
作者：牟融（唐）

楊柳春江上，東風一棹輕。行囊歸客興，尊酒故人情。畫史名當代，聲華重兩京。臨岐分手處，無奈別離生。
客中作
作者：牟融（唐）

十年江漢客，幾度帝京遊。跡比風前葉，身如水上鷗。醉吟愁裡月，羞對鏡中秋。悵望頻回首，西風憶故丘。
贈韓翃
作者：牟融（唐）

京國久知名，江河近識荊。不辭今日醉，便有故人情。細雨孤鴻遠，西風一棹輕。暫時分手去，應不負詩盟。
禁煙作
作者：牟融（唐）

柳拖金縷拂朱欄，花撲香塵滿繡鞍。尊酒臨風酬令節，越羅衣薄覺春寒。
閩中回
作者：牟融（唐）

帆影隨風過富陽，櫓聲搖月下錢塘。千山積雪凝寒碧，夢入楓宸繞禦床。
薦冰
作者：盧鈞（唐）

薦冰朝日後，闢廟曉光清。不改晶熒質，能彰雨露情。且無霜共潔，豈與水均明。在捧搖寒色，當呈表素誠。凝姿陳俎豆，浮彩映窗楹。皎皎盤盂側，稜稜嚴氣生。
薦冰
作者：範傳質（唐）

乘春方啟閉，羞獻有常程。潔朗寒光徹，輝華素彩明。色凝霜雪淨，影照冕旒清。肅肅將崇禮，兢兢示捧盈。方圓陳玉座，小大表精誠。朝覿當西陸，桃弧每共行。
賦得芙蓉出水
作者：賈謨（唐）

的皪舒芳豔，紅姿映綠蘋。搖風開細浪，出沼媚清晨。翻影初迎日，流香暗襲人。獨披千葉淺，不競百花春。魚戲參差動，龜遊次第新。涉江如可採，從此免迷津。
恩賜魏文貞公諸孫舊第以導直臣
作者：陳彥博（唐）

阿衡隨逝水，池館主他人。天意能酬德，雲孫喜庇身。生前由直道，歿後振芳塵。雨露新恩日，芝蘭舊裡春。勳庸留十代，光彩映諸鄰。共賀昇平日，從茲得諫臣。
使南海道長沙，題道林嶽麓寺
作者：唐扶（唐）

道林嶽麓仲與昆，卓犖請從先後論。松根踏雲二千步，即今異鳥聲不斷，聞道看花春更繁。從容一衲分若有，稍揖皇英頮濃淚，試與屈賈招清魂。荒唐大樹悉楠桂，主人念我塵眼昏，半夜號令期至暾。遲回雖得上白舫，晚來光彩更騰射，筆鋒正健如可吞。
和兵部鄭侍郎省中四松詩
作者：唐扶（唐）

幽抱應無語，貞松遂自栽。寄懷丞相業，因擢大夫材。日射蒼鱗動，塵迎翠帚回。嫩茸含細粉，初葉泛新杯。偶聖為舟去，逢時與鶴來。寒聲連曉竹，靜氣結陰苔。赫奕鳴騶至，熒煌洞戶開。良辰一臨眺，憩樹幾裴回。恨發風期阻，詩從綺思裁。還聞舊凋契，凡在此中培。
和兵部鄭侍郎省中四松詩
作者：陶雍（唐）

右相曆兵署，四松皆手栽。劚時驚鶴去，移處帶雲來。根倍雙桐植，花分八桂開。生成造化力，長作棟樑材。豈羨蘭依省，猶嫌柏佔臺。出樓終百尺，入夢已三臺。幽韻和宮漏，餘香度酒杯。拂冠枝上雪，染履影中苔。高位相承地，新詩寡和才。何由比蘿蔓，樊附在條枚。
譚子池
作者：郭周藩（唐）

澄水一百步，世名譚子池。餘詰陵陽叟，此池當因誰。父老謂餘說，本郡譚叔皮。開元末年中，生子字阿宜。墜地便能語，九歲多鬚眉。不飲亦不食，未嘗言渴饑。十五銳行走，快馬不能追。二十入山林，一去無還期。父母憶念深，鄉閭為立祠。大曆元年春，此兒忽來歸。頭冠簪鳳凰，身著霞裳衣。普遍拯疲俗，丁寧告親知。餘為神仙官，下界不可祈。恐為妖魅假，不如早平夷。此有黃金藏，鎮在茲廟基。發掘散生聚，可以救貧羸。金出繼靈泉，湛若清琉璃。泓澄表符瑞，水旱無竭時。言訖辭沖虛，杳靄上玄微。凡情留不得，攀望眾號悲。尋稟神仙誡，徹廟劚開窺。果獲無窮寶，均融沾因危。巨源出嶺頂，噴湧世間稀。異境流千古，終年福四維。
金穀園花發懷古
作者：侯冽（唐）

金穀千年後，春花發滿園。紅芳徒笑日，穠豔尚迎軒。雨濕輕光軟，風搖碎影翻。猶疑施錦帳，堪歎罷朱紈。愁態鶯吟澀，啼容露綴繁。殷勤問前事，桃李竟無言。
花發上林
作者：侯冽（唐）

花發三陽盛，香飄五柞深。素暉雲積苑，紅彩繡張林。落水隨魚戲，搖風映鳥吟。瓊樓出高豔，玉輦駐濃陰。亂蝶枝開影，繁蜂蕊上音。鮮芳盈禁籞，布澤荷天心。
金穀園花發懷古
作者：王質（唐）

寂寥金穀澗，花發舊時園。人事空懷古，煙霞此獨存。管絃非上客，歌舞少王孫。繁蕊風驚散，輕紅鳥乍翻。山川終不改，桃李自無言。今日經塵路，淒涼詎可論。
和太原張相公山亭懷古
作者：高銖（唐）

鬥石類巖巘，飛流瀉潺湲。遠壑簷宇際，孤巒雉堞間。何必到海嶽，境幽機自閑。茲焉得高趣，高步謝東山。
送李尚書赴襄陽八韻得長字
作者：韓愈（唐）

帝憂南國切，改命付忠良。壤畫星搖動，旗分獸簸揚。五營兵轉肅，千里地還方。控帶荊門遠，飄浮漢水長。賜書寬屬郡，戰馬隔鄰疆。縱獵雷霆迅，觀棋玉石忙。風流峴首客，花豔大堤倡。富貴由身致，誰教不自強。
和席八十二韻
作者：韓愈（唐）

絳闕銀河曙，東風右掖春。官隨名共美，花與思俱新。綺陌朝遊間，綾衾夜直頻。橫門開日月，高閣切星辰。庭變寒前草，天銷霽後塵。溝聲通苑急，柳色壓城勻。綸綍謀猷盛，丹青步武親。芳菲含斧藻，光景暢形神。傍砌看紅藥，巡池詠白蘋。多情懷酒伴，餘事作詩人。倚玉難藏拙，吹竽久混真。坐慚空自老，江海未還身。
和武相公早春聞鶯
作者：韓愈（唐）

早晚飛來入錦城，誰人教解百般鳴。春風紅樹驚眠處，似妒歌童作豔聲。
遊太平公主山莊
作者：韓愈（唐）

公主當年欲佔春，故將臺榭押城闉。欲知前面花多少，直到南山不屬人。
晚春
作者：韓愈（唐）

誰收春色將歸去，慢綠妖紅半不存。榆莢只能隨柳絮，等閒撩亂走空園。
大行皇太后輓歌詞三首
作者：韓愈（唐）

一紀尊名正，三時孝養榮。高居朝聖主，厚德載群生。武帳虛中禁，玄堂掩太平。秋天笳鼓歇，松柏遍山鳴。威儀備吉凶，文物雜軍容。配地行新祭，因山託故封。鳳飛終不返，劍化會相從。無複臨長樂，空聞報曉鐘。追攀萬國來，警衛百神陪。畫翣登秋殿，容衣入夜臺。雲隨仙馭遠，風助聖情哀。只有朝陵日，妝奩一暫開。
廣宣上人頻見過
作者：韓愈（唐）

三百六旬長擾擾，不沖風雨即塵埃。久慚朝士無裨補，天寒古寺遊人少，紅葉窗前有幾堆。
閒遊二首
作者：韓愈（唐）

雨後來更好，繞池遍青青。柳花閑度竹，菱葉故穿萍。獨坐殊未厭，孤斟詎能醒。持竿至日暮，幽詠欲誰聽。茲遊苦不數，再到遂經旬。萍蓋汙池淨，藤籠老樹新。林烏鳴訝客，岸竹長遮鄰。子雲只自守，奚事九衢塵。
酬馬侍郎寄酒
作者：韓愈（唐）

一壺情所寄，四句意能多。秋到無詩酒，其如月色何。
和侯協律詠筍
作者：韓愈（唐）

竹亭人不到，新筍滿前軒。乍出真堪賞，初多未覺煩。成行齊婢僕，環立比兒孫。驗長常攜尺，愁幹屢側盆。對吟忘膳飲，偶坐變朝昏。滯雨膏腴濕，驕陽氣候溫。得時方張王，挾勢欲騰騫。見角牛羊沒，看皮虎豹存。攢生猶有隙，散佈忽無垠。詎可持籌算，誰能以理言。縱橫公佔地，羅列暗連根。狂劇時穿壁，橫強幾觸藩。深潛如避逐，遠去若追奔。始訝妨人路，還驚入藥園。萌芽防浸大，覆載莫偏恩。已複侵危砌，非徒出短垣。身甯虞瓦礫，計擬掩蘭蓀。且歎高無數，庸知上幾番。短長終不校，先後竟誰論。外恨苞藏密，中仍節目繁。暫須回步履，要取助盤飧。穰穰疑翻地，森森競塞門。戈矛頭戢戢，蛇虺首掀掀。婦懦諮料揀，兒痴謁盡髡。侯生來慰我，詩句讀驚魂。屬和才將竭，呻吟至日暾。
過鴻溝
作者：韓愈（唐）

龍疲虎困割川原，億萬蒼生性命存。誰勸君王回馬首，真成一擲賭乾坤。
送張侍郎
作者：韓愈（唐）

司徒東鎮馳書謁，丞相西來走馬迎。兩府元臣今轉密，一方逋寇不難平。
贈刑部馬侍郎
作者：韓愈（唐）

紅旗照海壓南荒，徵入中臺作侍郎。暫從相公平小寇，便歸天闕致時康。
奉和裴相公東征途經女幾山下作
作者：韓愈（唐）

旗穿曉日雲霞雜，山倚秋空劍戟明。敢請相公平賊後，暫攜諸吏上崢嶸。
郾城晚飲奉贈副使馬侍郎及馮、李二員外
作者：韓愈（唐）

城上赤雲呈勝氣，眉間黃色見歸期。幕中無事惟須飲，即是連鑣向闕時。
酬別留後侍郎
作者：韓愈（唐）

為文無出相如右，謀帥難居郤縠先。歸去雪銷溱洧動，西來旌旆拂晴天。
同李二十八夜次襄城
作者：韓愈（唐）

周楚仍連線，川原乍屈盤。雲垂天不暖，塵漲雪猶幹。印綬歸臺室，旌旗別將壇。欲知迎候盛，騎火萬星攢。
同李二十八員外從裴相公野宿西界
作者：韓愈（唐）

四面星辰著地明，散燒煙火宿天兵。不關破賊須歸奏，自趁新年賀太平。
過襄城
作者：韓愈（唐）

郾城辭罷過襄城，潁水嵩山刮眼明。已去蔡州三百里，家人不用遠來迎。
宿神龜招李二十八馮十七
作者：韓愈（唐）

荒山野水照斜暉，啄雪寒鴉趁始飛。夜宿驛亭愁不睡，幸來相就蓋征衣。
次硤石
作者：韓愈（唐）

數日方離雪，今朝又出山。試憑高處望，隱約見潼關。
和李司勳過連昌宮
作者：韓愈（唐）

夾道疏槐出老根，高甍巨桷壓山原。宮前遺老來相問，今是開元幾葉孫。
次潼關先寄張十二閣老使君
作者：韓愈（唐）

荊山已去華山來，日出潼關四扇開。刺史莫辭迎候遠，相公親破蔡州回。
次潼關上都統相公
作者：韓愈（唐）

暫辭堂印執兵權，儘管諸軍破賊年。冠蓋相望催入相，待將功德格皇天。
桃林夜賀晉公
作者：韓愈（唐）

西來騎火照山紅，夜宿桃林臘月中。手把命珪兼相印，一時重疊賞元功。
送李員外院長分司東都
作者：韓愈（唐）

去年秋露下，羈旅逐東徵。今歲春光動，驅馳別上京。飲中相顧色，送後獨歸情。兩地無千里，因風數寄聲。
晉公破賊回重拜臺司，以詩示幕中賓客，愈奉和
作者：韓愈（唐）

南伐旋師太華東，天書夜到冊元功。將軍舊壓三司貴，長慚典午非材職，得就閑官即至公。
獨釣四首
作者：韓愈（唐）

侯家林館勝，偶入得垂竿。曲樹行藤角，平池散芡盤。羽沈知食駛，緡細覺牽難。聊取誇兒女，榆條系從鞍。一徑向池斜，池塘野草花。雨多添柳耳，水長減蒲芽。坐厭親刑柄，偷來傍釣車。太平公事少，吏隱詎相賒。獨往南塘上，秋晨景氣醒。露排四岸草，風約半池萍。鳥下見人寂，魚來聞餌馨。所嗟無可召，不得倒吾瓶。秋半百物變，溪魚去不來。風能坼芡觜，露亦染梨腮。遠岫重疊出，寒花散亂開。所期終莫至，日暮與誰回。
枯樹
作者：韓愈（唐）

老樹無枝葉，風霜不復侵。腹穿人可過，皮剝蟻還尋。寄託惟朝菌，依投絕暮禽。猶堪持改火，未肯但空心。
元日酬蔡州馬十二尚書去年蔡州元日見寄之什
作者：韓愈（唐）

元日新詩已去年，蔡州遙寄荷相憐。今朝縱有誰人領，自是三峰不敢眠。
詠燈花同侯十一
作者：韓愈（唐）

今夕知何夕，花然錦帳中。自能當雪暖，那肯待春紅。黃裡排金粟，釵頭綴玉蟲。更煩將喜事，來報主人公。
祖席前字
作者：韓愈（唐）

祖席洛橋邊，親交共黯然。野晴山簇簇，霜曉菊鮮鮮。書寄相思處，杯銜欲別前。淮陽知不薄，終願早回船。
秋字
作者：韓愈（唐）

淮南悲木落，而我亦傷秋。況與故人別，那堪羈宦愁。榮華今異路，風雨昔同憂。莫以宜春遠，江山多勝遊。
送鄭尚書赴南海
作者：韓愈（唐）

番禺軍府盛，欲說暫停杯。蓋海旗幢出，連天觀閣開。衙時龍戶集，上日馬人來。風靜鶢鶋去，官廉蚌蛤回。貨通師子國，樂奏武王臺。事事皆殊異，無嫌屈大才。
答道士寄樹雞
作者：韓愈（唐）

軟濕青黃狀可猜，欲烹還喚木盤回。煩君自入華陽洞，直割乖龍左耳來。
左遷至藍關示侄孫湘
作者：韓愈（唐）

一封朝奏九重天，夕貶潮州路八千。欲為聖朝除弊事，知汝遠來應有意，好收吾骨瘴江邊。
武關西逢配流吐番
作者：韓愈（唐）

嗟爾戎人莫慘然，湖南地近保生全。我今罪重無歸望，直去長安路八千。
次鄧州界
作者：韓愈（唐）

潮陽南去倍長沙，戀闕那堪又憶家。心訝愁來惟貯火，早晚王師收海嶽，普將雷雨發萌芽。
題臨瀧寺
作者：韓愈（唐）

不覺離家已五千，仍將衰病入瀧船。潮陽未到吾能說，海氣昏昏水拍天。
晚次宣溪，辱韶州張端公使君惠書敘別酬以絕句二章
作者：韓愈（唐）

韶州南去接宣溪，雲水蒼茫日向西。客淚數行先自落，鷓鴣休傍耳邊啼。兼金那足比清文，百首相隨愧使君。俱是嶺南巡管內，莫欺荒僻斷知聞。
題秀禪師房
作者：韓愈（唐）

橋夾水松行百步，竹床莞席到僧家。暫拳一手支頭臥，還把魚竿下釣沙。
將至韶州先寄張端公使君借圖經
作者：韓愈（唐）

曲江山水聞來久，恐不知名訪倍難。願借圖經將入界，每逢佳處便開看。
過始興江口感懷
作者：韓愈（唐）

憶作兒童隨伯氏，南來今只一身存。目前百口還相逐，舊事無人可共論。
韶州留別張端公使君
作者：韓愈（唐）

來往再逢梅柳新，別離一醉綺羅春。久欽江總文才妙，已知奏課當徵拜，那複淹留詠白蘋。
從潮州量移袁州，張韶州端公以詩相賀，因酬之
作者：韓愈（唐）

明時遠逐事何如，遇赦移官罪未除。北望詎令隨塞雁，暫欲系船韶石下，上賓虞舜整冠裾。
次石頭驛寄江西王十中丞閣老
作者：韓愈（唐）

憑高試回首，一望豫章城。人由戀德泣，馬亦別群鳴。寒日夕始照，風江遠漸平。默然都不語，應識此時情。
遊西林寺題蕭二兄郎中舊堂
作者：韓愈（唐）

中郎有女能傳業，伯道無兒可保家。偶到匡山曾住處，幾行衰淚落煙霞。
自袁州還京行次安陸，先寄隨州周員外
作者：韓愈（唐）

行行指漢東，暫喜笑言同。雨雪離江上，蒹葭出夢中。面猶含瘴色，眼已見華風。歲暮難相值，酣歌未可終。
題廣昌館
作者：韓愈（唐）

白水龍飛已幾春，偶逢遺跡問耕人。丘墳發掘當官路，何處南陽有近親。
寄隨州周員外
作者：韓愈（唐）

陸孟丘楊久作塵，同時存者更誰人。金丹別後知傳得，乞取刀圭救病身。
酒中留上襄陽李相公
作者：韓愈（唐）

濁水汙泥清路塵，還曾同制掌絲綸。眼穿長訝雙魚斷，知公不久歸鈞軸，應許閑官寄病身。
去歲自刑部侍郎以罪貶潮州刺史乘驛赴任其後家亦譴逐小女道死殯之層峰驛旁山下蒙恩還朝過其墓留題驛梁
作者：韓愈（唐）

數條藤束木皮棺，草殯荒山白骨寒。驚恐入心身已病，致汝無辜由我罪，百年慚痛淚闌幹。
賀張十八秘書得裴司空馬
作者：韓愈（唐）

司空遠寄養初成，毛色桃花眼鏡明。落日已曾交轡語，旦夕公歸伸拜謝，免勞騎去逐雙旌。
杏園送張徹侍禦歸使
作者：韓愈（唐）

東風花樹下，送爾出京城。久抱傷春意，新添惜別情。歸來身已病，相見眼還明。更遣將詩酒，誰家逐後生。
雨中寄張博士籍、侯主簿喜
作者：韓愈（唐）

放朝還不報，半路蹋泥歸。雨慣曾無節，雷頻自失威。見牆生菌遍，憂麥作蛾飛。歲晚偏蕭索，誰當救晉饑。
奉和兵部張侍郎酬，鄆州馬尚書祗召途中見寄開緘之日馬帥已再領鄆州之作
作者：韓愈（唐）

來朝當路日，承詔改轅時。再領須句國，仍遷少昊司。暖風抽宿麥，清雨卷歸旗。賴寄新珠玉，長吟慰我思。
早春與張十八博士籍遊楊尚書林亭寄第三閣老兼呈白馮二閣老
作者：韓愈（唐）

牆下春渠入禁溝，渠冰初破滿渠浮。鳳池近日長先暖，流到池時更不流。
奉使常山，早次太原，呈副使吳郎中
作者：韓愈（唐）

朗朗聞街鼓，晨起似朝時。翻翻走驛馬，春儘是歸期。地失嘉禾處，風存蟋蟀辭。暮齒良多感，無事涕垂頤。
夕次壽陽驛題吳郎中詩後
作者：韓愈（唐）

風光欲動別長安，春半城邊特地寒。不見園花兼巷柳，馬頭惟有月團團。
鎮州初歸
作者：韓愈（唐）

別來楊柳街頭樹，擺弄春風只欲飛。還有小園桃李在，留花不發待郎歸。
同水部張員外籍曲江春遊，寄白二十二舍人
作者：韓愈（唐）

漠漠輕陰晚自開，青天白日映樓臺。曲江水滿花千樹，有底忙時不肯來。
和水部張員外宣政衙賜百官櫻桃詩
作者：韓愈（唐）

漢家舊種明光殿，炎帝還書本草經。豈似滿朝承雨露，食罷自知無所報，空然慚汗仰皇扃。
早春呈水部張十八員外二首
作者：韓愈（唐）

天街小雨潤如酥，草色遙看近卻無。最是一年春好處，絕勝煙柳滿皇都。莫道官忙身老大，即無年少逐春心。憑君先到江頭看，柳色如今深未深。
送桂州嚴大夫同用南字
作者：韓愈（唐）

蒼蒼森八桂，茲地在湘南。江作青羅帶，山如碧玉篸。戶多輸翠羽，家自種黃甘。遠勝登仙去，飛鸞不假驂。
奉酬天平馬十二僕射暇日言懷見寄之作
作者：韓愈（唐）

天平篇什外，政事亦無雙。威令加徐土，儒風被魯邦。清為公論重，寬得士心降。歲晏偏相憶，長謠坐北窗。
奉使鎮州，行次承天行營，奉酬裴司空
作者：韓愈（唐）

竄逐三年海上歸，逢公複此著征衣。旋吟佳句還鞭馬，恨不身先去鳥飛。
鎮州路上謹酬裴司空相公重見寄
作者：韓愈（唐）

銜命山東撫亂師，日馳三百自嫌遲。風霜滿面無人識，何處如今更有詩。
奉和僕射裴相公感恩言志
作者：韓愈（唐）

文武功成後，居為百辟師。林園窮勝事，鐘鼓樂清時。擺落遺高論，雕鐫出小詩。自然無不可，範蠡爾其誰。
和僕射相公朝回見寄
作者：韓愈（唐）

盡瘁年將久，公今始暫閑。事隨憂共減，詩與酒俱還。放意機衡外，收身矢石間。秋颱風日迥，正好看前山。
奉和李相公題蕭家林亭
作者：韓愈（唐）

山公自是林園主，嘆惜前賢造作時。巖洞幽深門盡鎖，不因丞相幾人知。
奉和杜相公太清宮紀事陳誠上李相公十六韻
作者：韓愈（唐）

耒耜興姬國，輴欙建夏家。在功誠可尚，於道詎為華。象帝威容大，仙宗寶曆賒。衛門羅戟槊，圖壁雜龍蛇。禮樂追尊盛，乾坤降福遐。四真皆齒列，二聖亦肩差。陽月時之首，陰泉氣未牙。殿階鋪水碧，庭炬坼金葩。紫極觀忘倦，青詞奏不嘩。噌吰宮夜闢，嘈囐鼓晨撾。褻味陳奚取，名香薦孔嘉。垂祥紛可錄，俾壽浩無涯。貴相山瞻峻，清文玉絕瑕。代工聲問遠，攝事敬恭加。皎潔當天月，葳蕤捧日霞。唱妍酬亦麗，俯仰但稱嗟。
送程德琳郎中學士
作者：徐鍇（唐）

瓜步妖氛滅，昆岡草樹青。終朝空望極，今日送君行。報政秋雲靜，微吟曉月生。樓中長可見，特用滅離情。
太傅相公以東觀庭梅西垣舊植昔陪盛賞…伏愧斐然
作者：徐鍇（唐）

靜對含章樹，閑思共有時。香隨荀令在，根異武昌移。物性雖搖落，人心豈變衰。唱酬勝笛曲，來往韻朱絲。
太傅相公與家兄梅花酬唱許綴末篇再賜新詩…伏惟採覽
作者：徐鍇（唐）

重歎梅花落，非關塞笛悲。論文叨接萼，末曲愧吹篪。枝逐清風動，香因白雪知。陶鈞敷左悌，更賦邵公詩。
同家兄哭喬侍郎
作者：徐鍇（唐）

諸公長者鄭當時，事事無心性坦夷。但是登臨皆有作，三日笑談成理命，一篇投吊尚應知。
秋詞
作者：徐鍇（唐）

井梧紛墮砌，寒雁遠橫空。雨久莓苔紫，霜濃薜荔紅。
和徐鼎臣見寄
作者：包穎（唐）

平生中表最情親，浮世那堪聚散頻。謝脁卻吟歸省閣，且喜新吟報強健，明年相望杏園春。
貽耀州將
作者：鐘謨（唐）

翩翩歸盡塞垣鴻，隱隱驚開蟄戶蟲。渭北離愁春色裡，多謝賢侯振吾道，免令搔首泣途窮。
獻周世宗
作者：鐘謨（唐）

三年耀武群雄服，一日回鑾萬國春。南北通歡永無事，謝恩歸去老陪臣。
代京妓越賓答徐鉉
作者：鐘謨（唐）

一幅輕綃寄海濱，越姑長感昔時恩。欲知別後情多少，點點憑君看淚痕。
寄麻姑仙壇道士
作者：查文徽（唐）

別後相思鶴信稀，郡樓南望遠峰迷。人歸仙洞雲連地，方平車駕今何在，常苦塵中日易西。
贈韓定辭
作者：馬彧（唐）

燧林芳草綿綿思，盡日相攜陟麗譙。別後巏嵍山上望，羨君時複見王喬。
答馬彧
作者：韓定辭（唐）

崇霞臺上神仙客，學辨痴龍藝最多。盛德好將銀管述，麗詞堪與雪兒歌。
題楊克儉池館
作者：何昌齡（唐）

經旬因雨不重來，門有蛛絲徑有苔。再向白蓮亭上望，不知花木為誰開。
獻江淮郡守盧公
作者：李羽（唐）

塞詔東來淝水濱，時情惟望秉陶鈞。將軍一陣為功業，忍見沙場百戰人。
南山池
作者：梁藻（唐）

翡翠戲翻荷葉雨，鷺鷥飛破竹林煙。時沽村酒臨軒酌，擬摘新茶靠石煎。
嘲廬山道士
作者：陳沆（唐）

啖肉先生欲上升，黃雲踏破紫雲崩。龍腰鶴背無多力，傳與麻姑借大鵬。
句
作者：陳沆（唐）

罷卻兒女戲，放他花木生。掃地雲粘帚，耕山鳥怕牛。點入旱雲千國仰，力浮塵世一毫輕。
贈織錦人
作者：李詢（唐）

劄劄機聲曉複晡，眼穿力盡竟何如。美人一曲成千賜，心裡猶嫌花樣疏。
題金山
作者：韓垂（唐）

靈山一峰秀，岌然殊眾山。盤根大江底，插影浮雲間。雷霆常間作，風雨時往還。象外懸清影，千載長躋攀。
後湖
作者：朱存（唐）

雷轟疊鼓火翻旗，三異翩翩試水師。驚起黑龍眠不得，狂風猛雨不多時。
和徐舍人九月十一日見寄
作者：陳彥（唐）

衡門寂寂逢迎少，不見仙郎向五旬。莫問龍山前日事，菊花開卻為閒人。
登遊齊山
作者：許堅1（唐）

星使南馳入楚重，此山偏得駐行蹤。落花滿地月華冷，寂寞舊山三四峰。
遊溧陽下山寺
作者：許堅1（唐）

地枕吳溪與越峰，前朝恩錫靈泉額。竹林晴見雁塔高，客有經年說別林，落日啼猿情脈脈。
題幽棲觀
作者：許堅1（唐）

仙翁上升去，丹井寄晴壑。山色接天臺，湖光照寥廓。玉洞絕無人，老檜猶棲鶴。我欲掣青蛇，他時沖碧落。
上舍人徐鉉
作者：許堅1（唐）

幾宵煙月鎖樓臺，欲寄侯門薦下才。滿面塵埃人不識，謾隨流水出山來。
題茅山觀
作者：許堅1（唐）

常恨清風千載鬱，洞天令得恣遊遨。松楸古色玉壇靜，分明有個長生路，休向紅塵歎二毛。
建州節帥更代，筵上獻詩
作者：王感化（唐）

旌旗赴天臺，溪山曉色開。萬家悲更喜，迎佛送如來。
奉元宗命詠苑中白野鵲
作者：王感化（唐）

碧巖深洞恣遊遨，天與蘆花作羽毛。要識此來棲宿處，上林瓊樹一枝高。
句
作者：王感化（唐）

草中誤認將軍虎，山上曾為道士羊。（《題怪石》八句，
元宗釣魚無獲，進詩
作者：李家明（唐）

玉甃垂鉤興正濃，碧池春暖水溶溶。凡鱗不敢吞香餌，知是君王合釣龍。
詠臥牛
作者：李家明（唐）

曾遭甯戚鞭敲角，又被田單火燎身。閑向斜陽嚼枯草，近來問喘為無人。
題紙鳶止宋齊丘哭子
作者：李家明（唐）

安排唐祚革強吳，儘是先生作計謨。一個孩兒拚不得，讓皇百口合何如。
詠皖公山
作者：李家明（唐）

龍舟輕颭錦帆風，正值宸遊望遠空。回首皖公山色翠，影斜不到壽杯中。
奉和聖制送鄧王牧宣城
作者：湯悅（唐）

千里陵陽同陝服，鑿門胙土寄親賢。曙煙已別黃金殿，天心待報期年政，留與工師播管絃。
早春寄華下同志
作者：湯悅（唐）

正是花時節，思君寢復興。市沽終不醉，春夢亦無憑。嶽面懸清雨，河心走濁冰。東門一條路，離恨正相仍。
鼎臣學士侍郎以東館庭梅昔翰苑之毫末今複半枯…攀和
作者：湯悅（唐）

憶見萌芽日，還憐合抱時。舊歡如夢想，物態暗還移。素豔今無幾，朱顏亦自衰。樹將人共老，何暇更悲絲。
再次前韻代梅答
作者：湯悅（唐）

託植經多稔，頃筐向盛時。枝條雖已故，情分不曾移。莫向階前老，還同鏡裡衰。更應憐墮葉，殘吹掛蟲絲。
鼎臣學士侍郎、楚金舍人學士以再傷…成四十字陳謝
作者：湯悅（唐）

人物同遷謝，重成念舊悲。連華得瓊玖，合奏發塤篪。餘枿雖無取，殘芳尚獲知。問君何所似，珍重杜秋詩。
送鐘員外
作者：蕭彧（唐）

麗漢金波滿，當筵玉斝傾。因思頻聚散，幾複換虧盈。光徹離襟冷，聲符別管清。那堪還目此，兩地倚樓情。
送德林郎中學士赴東府
作者：蕭彧（唐）

離情折楊柳，此別異春哉。含露東籬豔，泛香南浦杯。惜持行次贈，留插醉中回。暮齒如能制，玉山甘判頹。
送鐘員外
作者：孫峴（唐）

萬物中蕭灑，修篁獨逸群。貞姿曾冒雪，高節欲淩雲。細韻風初發，濃煙日正曛。因題偏惜別，不可暫無君。
送鐘員外
作者：謝仲宣（唐）

送人多折柳，唯我獨吟松。若保歲寒在，何妨霜雪重。森梢逢靜境，廓落見孤峰。還似君高節，亭亭鮮繼蹤。
別諸同志
作者：鐘蒨（唐）

隨陽來萬裡，點點度遙空。影落長江水，聲悲半夜風。殘秋辭絕漠，無定似驚蓬。我有離群恨，飄飄類此鴻。
送德林郎中學士赴東府
作者：喬舜（唐）

摻袂向江頭，朝宗勢未休。何人乘桂楫，之子過揚州。颯颯翹沙雁，漂漂逐浪鷗。欲知離別恨，半是淚和流。
送鐘員外
作者：王沂（唐）

靜追蘋末興，況複值蕭條。猛勢資新雁，寒聲伴暮潮。過山雲散亂，經樹葉飄颻。今日煙江上，征帆望望遙。
送德林郎中學士赴東府
作者：陳元裕（唐）

上善湛然秋，恩波洽帝猷。謾言生險浪，豈爽見安流。泛去星槎遠，澄來月練浮。滔滔對離酌，入洛稱仙舟。
郊廟歌辭：五郊樂章：黃帝宮音
作者：不詳（唐）

黃中正位，含章居貞。既長六律，兼和五聲。畢陳萬舞，乃薦斯牲。神其下降，永祚休平。
郊廟歌辭：五郊樂章：肅和
作者：不詳（唐）

眇眇方輿，蒼蒼圜蓋。至哉樞紐，宅中圖大。氣調四序，風和萬籟。祚我明德，時雍道泰。
郊廟歌辭：五郊樂章：雍和
作者：不詳（唐）

金縣夕肆，玉俎朝陳。饗薦黃道，芬流紫宸。乃誠乃敬，載享載禋。崇薦斯在，惟皇是賓。
郊廟歌辭：五郊樂章：舒和
作者：不詳（唐）

禦徵乘宮出郊甸，安歌率舞遞將迎。自有雲門符帝賞，猶持雷鼓答天成。
郊廟歌辭：五郊樂章：青帝角音
作者：不詳（唐）

鶴雲旦起，鳥星昏集。律候新風，陽開初蟄。至德可饗，行潦斯挹。錫以無疆，蒸人乃粒。
郊廟歌辭：五郊樂章：肅和
作者：不詳（唐）

玄鳥司春，蒼龍登歲。節物變柳，光風轉蕙。瑤席降神，朱弦饗帝。誠備祝嘏，禮殫珪幣。
郊廟歌辭：五郊樂章：雍和
作者：不詳（唐）

大樂稀音，至誠簡禮。文物棣棣，宣告濟濟。六變有成，三登無體。乃眷豐潔，恩覃愷悌。
郊廟歌辭：五郊樂章：舒和
作者：不詳（唐）

笙歌鑰舞屬年韶，鷺鼓鳧鐘展時豫。調露初迎綺春節，承雲遽踐蒼霄馭。
郊廟歌辭：五郊樂章：赤帝徵音
作者：不詳（唐）

青陽告謝，朱明戒序。延長是祈，敬陳椒醑。博碩斯薦，笙鏞備舉。庶盡肅恭，非馨稷黍。
郊廟歌辭：五郊樂章：肅和
作者：不詳（唐）

離位克明，火中宵見。峰雲暮起，景風晨扇。木槿初榮，含桃可薦。芬馥百品，鏗鏘三變。
郊廟歌辭：五郊樂章：雍和
作者：不詳（唐）

昭昭丹陸，奕奕炎方。禮陳牲幣，樂備篪簧。瓊羞溢俎，玉醑浮觴。恭惟正直，歆此馨香。
郊廟歌辭：五郊樂章：舒和
作者：不詳（唐）

千里溫風飄絳羽，十枝炎景剩朱幹。陳觴薦俎歌三獻，拊石摐金會七盤。
郊廟歌辭：五郊樂章：白帝商音
作者：不詳（唐）

白藏應節，天高氣清。歲功既阜，庶類收成。萬方靜謐，九土和平。馨香是薦，受祚聰明。
郊廟歌辭：五郊樂章：肅和
作者：不詳（唐）

金行在節，素靈居正。氣肅霜嚴，林凋草勁。豺祭隼擊，潦收川鏡。九穀已登，萬箱流詠。
郊廟歌辭：五郊樂章：雍和
作者：不詳（唐）

律應西成，氣躔南呂。珪幣鹹列，笙竽備舉。苾苾蘭羞，芬芬桂醑。式資宴貺，用調霜序。
郊廟歌辭：五郊樂章：舒和
作者：不詳（唐）

璿儀氣爽驚緹鑰，玉呂灰飛含素商。鳴鞞奏管芳羞薦，會舞安歌葆眊揚。
郊廟歌辭：五郊樂章：黑帝羽音
作者：不詳（唐）

嚴冬季月，星迴風厲。享祀報功，方祚來歲。
郊廟歌辭：五郊樂章：肅和
作者：不詳（唐）

律回玉管，星周金度。次極陽烏，紀窮陰兔。火林霰雪，陽泉凝冱。八蠟已登，三農息務。
郊廟歌辭：五郊樂章：雍和
作者：不詳（唐）

陽月斯紀，應鐘在候。載潔牲牷，爰登俎豆。既高既遠，無聲無臭。靜言格思，惟神保佑。
郊廟歌辭：五郊樂章：舒和
作者：不詳（唐）

執鑰持羽初終曲，朱幹玉戚始分行。七德九功鹹已暢，明靈降福具穰穰。
郊廟歌辭：五郊樂章：黃郊迎神
作者：不詳（唐）

朱明季序，黃郊王辰。厚以載物，甘以養人。毓金為體，稟火成身。宮音式奏，奏以迎神。
郊廟歌辭：五郊樂章：送神
作者：不詳（唐）

春末冬暮，徂夏杪秋。土王四月，時季一週。黍稷已享，籩豆宜收。送神有樂，神其賜休。
郊廟歌辭：五郊樂章：青郊迎神
作者：不詳（唐）

緹幕移候，青郊啟蟄。淑景遲遲，和風習習。璧玉宵備，旌旄曙立。張樂以迎，帝神其入。
郊廟歌辭：五郊樂章：送神
作者：不詳（唐）

文物流彩，宣告動色。人竭其恭，靈昭其飭。歆薦不已，垂禎無極。送禮有章，惟神還軾。
郊廟歌辭：五郊樂章：赤郊迎神
作者：不詳（唐）

青陽節謝，朱明候改。靡草凋華，含桃流彩。簴列鐘磬，筵陳脯醢。樂以迎神，神其如在。
郊廟歌辭：五郊樂章：送神
作者：不詳（唐）

炎精式降，蒼生攸仰。羞列豆籩，酒陳犧象。昭祀有應，冥期不爽。送樂張音，惟靈之往。
郊廟歌辭：五郊樂章：白郊迎神
作者：不詳（唐）

序移玉律，節應金商。天嚴殺氣，吹警秋方。槱燎既積，稷奠並芳。樂以迎奏，庶降神光。
郊廟歌辭：五郊樂章：送神
作者：不詳（唐）

祀遵五禮，時屬三秋。人懷肅敬，靈降禎休。奠歆旨酒，薦享珍羞。載張送樂，神其上游。
郊廟歌辭：五郊樂章：黑郊迎神
作者：不詳（唐）

玄英戒序，黑郊臨候。掌禮陳彝，司筵執豆。寒氛斂色，冱泉凝漏。樂以迎神，八音斯奏。
郊廟歌辭：五郊樂章：送神
作者：不詳（唐）

北郊時冽，南陸輝處。奠本虔誠，獻彌恭慮。上延祉福，下承歡豫。廣樂送神，神其整馭。
郊廟歌辭：朝日樂章：肅和
作者：不詳（唐）

惟聖格天，惟明饗日。帝郊肆類，王宮戒吉。珪奠春舒，鐘歌曉溢。禮雲克備，斯文有秩。
郊廟歌辭：朝日樂章：雍和
作者：不詳（唐）

晨儀式薦，明祀惟光。神物爰止，靈暉載揚。玄端肅事，紫幄興祥。福履攸假，於昭允王。
郊廟歌辭：朝日樂章：舒和
作者：不詳（唐）

崇牙樹羽延調露，旋宮扣律掩承雲。誕敷懿德昭神武，載集豐功表睿文。
郊廟歌辭：朝日樂章：迎神
作者：不詳（唐）

太陽朝序，王宮有儀。蟠桃彩駕，細柳光馳。軒祥表合，漢曆彰奇。禮和樂備，神其降斯。
郊廟歌辭：朝日樂章：送神
作者：不詳（唐）

五齊兼酌，百羞具陳。樂終廣奏，禮畢崇禋。明鑒萬宇，照臨兆人。永流洪慶，式動曦輪。
郊廟歌辭：夕月樂章：肅和
作者：不詳（唐）

測妙為神，通微曰聖。坎祀貽則，郊禋展敬。璧薦登光，金歌動映。以載嘉德，以流曾慶。
郊廟歌辭：夕月樂章：雍和
作者：不詳（唐）

朏晨爭舉，天宗禮闢。夜典涼秋，陰明湛夕。有z0斯旨，有牲斯碩。穆穆其暉，穰穰是積。卷11_3《郊廟歌辭。夕月樂章。舒和》合吹八風金奏動，分容萬舞玉鞘驚。詞昭茂典光前列，夕曜乘功表盛明。
郊廟歌辭：祀九宮貴神樂章：豫和
作者：不詳（唐）

於昭上穹，臨下有光。羽翼五佐，周流八荒。誰其饗之，時文對揚。虞經夏典，茲禮未遑。黑帝旋馭，青躔導日。金籙上玄，玉堂初吉。鉤陳夕次，鑾和先蹕。藹藹群靈，昭昭鹹秩。帝臨中壇，受釐元神。皇靈萃止，羽旄肅陳。攝提運衡，招搖移輪。光光宇宙，電耀雷震。夜如何其，明星煌煌。天清容衛，露結壇場。樹羽幢幢，佩玉鏘鏘。凝精駐目，瞻望神光。九位既肅，萬靈畢會。天門啟扃，日馭飛蓋。煥兮棽離，儐兮暗靄。如山之福，惟聖時對。崇崇泰壇，靈具臨兮。鏗鍠大樂，振動心兮。神之降矣，卿雲鬱兮。神之至止，清風肅兮。
郊廟歌辭：祀九宮貴神樂章：太和
作者：不詳（唐）

帝在靈壇，大明登光。天回雲粹，穆穆皇皇。金奏九夏，圭陳八薌。曠哉動植，如熙春陽。
郊廟歌辭：祀九宮貴神樂章：肅和
作者：不詳（唐）

歌工既奏，神位既秩。天符眾星，執行太一。聲和十管，氣應中律。肅肅明廷，介茲元吉。
郊廟歌辭：祀九宮貴神樂章：雍和
作者：不詳（唐）

俎豆有踐，黃流在尊。九宮之祀，三代莫存。樂變六宮，壇開八門。聖皇昭對，佑我黎元。
郊廟歌辭：祀九宮貴神樂章：壽和
作者：不詳（唐）

時文哲後，肅事嚴禋。馨我明德，享於貴神。大庖載盈，旨酒斯醇。精意所屬，期於利人。
郊廟歌辭：祀九宮貴神樂章：福和
作者：不詳（唐）

祀既雲畢，明靈告旋。禮洽和應，神歆福延。動植鹹若，陰陽不愆。錫茲純嘏，天子萬年。
郊廟歌辭：祀九宮貴神樂章：舒和
作者：不詳（唐）

羽鑰既闋幹戚陳，八音克諧六變新。愉貴神兮般以樂，保皇祚兮萬斯春。
郊廟歌辭：祀九宮貴神樂章：凱安
作者：不詳（唐）

盛德陳萬舞，威稜暢九垓。風雲交律候，日月麗昭回。行慶休祥發，乘和春氣來。百神肅臨享，蕩蕩天門開。
郊廟歌辭：祀九宮貴神樂章：肅和
作者：不詳（唐）

精意嚴恭，明祠豐潔。獻酬既備，俎豆斯撤。日麗天儀，風和樂節。事光祀典，福覃有截。
郊廟歌辭：祀九宮貴神樂章：豫和
作者：不詳（唐）

享申百禮，慶洽百靈。上排閶闔，洞入杳冥。奠玉高壇，燔柴廣庭。神之降福，萬國鹹寧。
郊廟歌辭：祀風師樂章：迎神
作者：包佶（唐）

太皞禦氣，句芒肇功。蒼龍青旗，爰候祥風。律以和應，神以感通。鼎俎修蠁，時惟禮崇。
郊廟歌辭：祀風師樂章：奠幣登歌
作者：包佶（唐）

旨酒告絜，青蘋應候。禮陳瑤幣，樂獻金奏。彈弦自昔，解凍惟舊。仰瞻肸蠁，群祥來湊。
郊廟歌辭：祀風師樂章：迎俎酌獻
作者：包佶（唐）

德盛昭臨，迎拜巽方。爰候發生，式薦馨香。酌醴具舉，工歌載揚。神歆六律，恩降百祥。
郊廟歌辭：祀風師樂章：亞獻終獻
作者：包佶（唐）

膋薌備，玉帛陳。風動物，樂感神。三獻終，百神臻。草木榮，天下春。
郊廟歌辭：祀風師樂章：送神
作者：包佶（唐）

微穆敷華能應節，飄揚發彩宜行慶。送迎靈駕神心享，永望翠蓋逐流雲，自茲率土調春令。
郊廟歌辭：祀雨師樂章：迎神
作者：包佶（唐）

陟降左右，誠達幽圜。作解之功，樂惟有年。雲輧戾止，灑霧飄煙。惟馨展禮，爰列豆籩。
郊廟歌辭：祀雨師樂章：奠幣登歌
作者：包佶（唐）

歲正朱明，禮布元制。惟樂能感，與神合契。陰霧離披，靈馭搖裔。膏澤之慶，期於稔歲。
郊廟歌辭：祀雨師樂章：迎俎酌獻
作者：包佶（唐）

陽開幽蟄，躬奉鬱鬯。禮備節應，震來靈降。動植求聲，飛沉允望。時康氣茂，惟神之貺。
郊廟歌辭：祀雨師樂章：亞獻終獻
作者：包佶（唐）

奠既備，獻將終。神行令，瑞飛空。迎幹德，祈歲功。乘煙燎，儼從風。
郊廟歌辭：祀雨師樂章：送神
作者：包佶（唐）

整駕升車望寥廓，垂陰薦祉蕩昏氛。饗時靈貺僾如在。樂罷餘聲遙可聞。飲福陳誠禮容備，撤俎終獻曙光分。跪拜臨壇結空想，年年應節候油雲。
懷古
作者：李涉（唐）

尼父未適魯，屢屢倦迷津。徒懷教化心，紆鬱不能伸。一遇知己言，萬方始喧喧。至今百王則，孰不挹其源。
詠古
作者：李涉（唐）

大智思濟物，道行心始休。垂綸自訊息，歲月任春秋。紂虐武既賢，風雲固可求。順天行殺機，所向協良謀。況以丈人師，將濟安川流。何勞問枯骨，再取陰陽籌。霸國不務仁，兵戈恣相酬。空令渭水跡，千古獨悠悠。
題清溪鬼谷先生舊居
作者：李涉（唐）

翠壁開天池，青崖列雲樹。水容不可狀，杳若清河霧。常聞先生教，指示秦儀路。二子才不同，逞詞過尺度。偶因從吏役，遠到冥棲處。松月想舊山，煙霞瞭如故。未遑煉金鼎，日覺容光暮。萬慮隨境生，何由返真素。寂寞天籟息，清迥鳥聲曙。回首望重重，無期挹風馭。
感興
作者：李涉（唐）

隋氏造宮闕，峨峨倚雲煙。搜奇竭四海，立制謀千年。秦兵半夜來，烈火焚高臺。萬人聚筋血，一旦為塵埃。君看汴河路，尚說隋家柳。但問哭陵人，秋草沒來久。
鷓鴣詞二首
作者：李涉（唐）

湘江煙水深，沙岸隔楓林。何處鷓鴣飛，日斜斑竹陰。二女空垂淚，三閭枉自沉。惟有鷓鴣啼，獨傷行客心。越岡連越井，越鳥更南飛。何處鷓鴣啼，夕煙東嶺歸。嶺外行人少，天涯北客稀。鷓鴣啼別處，相對淚沾衣。
山中
作者：李涉（唐）

無奈牧童何，放牛吃我竹。隔林呼不應，叫笑如生鹿。欲報田舍翁，更深不歸屋。
寄荊娘寫真
作者：李涉（唐）

章華臺南莎草齊，長河柳色連金堤。青樓曈曨曙光蚤，教坊大使久知名，郢上詞人歌不足。少年才子心相許，緣池並戲雙鴛鴦，田田翠葉紅蓮香。百年恩愛兩相許，只愁陵谷變人寰，空歎桑田歸海岸。願分精魄定形影，忽然相對兩不語，疑是妝成來鏡中。豈期人願天不違，良人翻作東飛翼，卻遣江頭問訊息。經年不得一封書，征帆三千里，前月發豫章。知我別時言，識我馬上郎。恨無羽翼飛，使我徒怨滄波長。開篋取畫圖，蒼梧九疑在何處，斑斑竹淚連瀟湘。
與弟渤新羅劍歌
作者：李涉（唐）

我有神劍異人與，暗中往往精靈語。識者知從東海來，昨夜大樑城下宿，不借eZ跌光顏看。刃邊颯颯塵沙缺，我有愛弟都九江，一條直氣今無雙。青光好去莫惆悵，
六歎
作者：李涉（唐）

綺羅香風翡翠車，清明獨傍芙蓉渠。上有雲鬟洞仙女，欲傳一劄孤飛翼，山長水遠無訊息。卻鎖重門一院深，深院梧桐夾金井，上有轆轤青絲索。美人清晝汲寒泉，惆悵不來照明鏡，卻掩洞房抱寂寂。漢臣一沒丁零塞，牧羊西過陰沙外。朝憑南雁信難回，但將鐘鼓悅私愛，肯以犬羊為國羞。夜宿寒雲臥冰雪，
春山三朅來
作者：李涉（唐）

釣魚朅來春日暖，沿溪不厭舟行緩。野竹初栽碧玉長，我今無事亦如此，赤鯉忽到長竿頭。泛泛隨波凡幾裡，有時帶月歸扣舷，身閑自是漁家仙。山上朅來採新茗，新花亂髮前山頂。瓊英動搖鐘乳碧，越甌遙見裂鼻香，欲覺身輕騎白鶴。採藥朅來藥苗盛，藥生只傍行人徑。世人重耳不重目，小男學語便分別，已辯君臣知匹配。都市廣長開大鋪，
牧童詞
作者：李涉（唐）

朝牧牛，牧牛下江曲。夜牧牛，牧牛度村穀。荷蓑出林春雨細，蘆管臥吹莎草綠。亂插蓬蒿箭滿腰，
醉中贈崔膺
作者：李涉（唐）

與君兄弟匡嶺故，與君相逢揚子渡。白浪南分吳塞雲，煬帝陵邊草木深，汴河流水空歸海。古今悠悠人自別，與君一言兩相許，外舍形骸中爾女。揚州歌酒不可追，暫到香爐一夕間，能展愁眉百世事。君看白日光如箭，
嶽陽別張祜
作者：李涉（唐）

十年蹭蹬為逐臣，鬢毛白盡巴江春。鹿鳴猿嘯雖寂寞，半夜州符喚牧童，虛教衰病生驚怕。巫峽洞庭千里餘，霸橋昔與張生別，萬變桑田何處說。龍蛇縱在沒泥塗，洛下諸生懼刺先，烏鳶不得齊鷹鷂。嶽陽西南湖上寺，策馬前途須努力，莫學龍鍾虛歎息。
寄河陽從事楊潛
作者：李涉（唐）

憶昨天台尋石樑，赤城枕下看扶桑。金烏欲上海如血，回舟偶得風水便，煙帆數夕歸瀟湘。瀟湘水清巖嶂曲，進者恐不榮，退者恐不深。魚遊鳥逝兩雖異，稚子才年七歲餘，漁樵一半分渠力。吾友從軍在河上，見君顏色猶憔悴，知君未展心中事。落日驅車出孟津，漢家天子不東遊，古木行宮閉煙月。洛濱老翁年八十，當時天下無甲兵，雖聞賦斂毫毛輕。紅車翠蓋滿衢路，九重宮殿閉豺狼，萬國生人自相噬。蹭蹬瘡痍今不平，秦中豪寵爭出群，巧將言智寬明君。南山四皓不敢語，
重登滕王閣
作者：李涉（唐）

滕王閣上唱伊州，二十年前向此遊。半是半非君莫問，好山長在水長流。
重到襄陽哭亡友韋壽朋
作者：李涉（唐）

故人墳樹立秋風，伯道無兒跡便空。重到笙歌分散地，隔江吹笛月明中。
再至長安
作者：李涉（唐）

十年謫宦鬼方人，三遇鴻恩始到秦。今日九衢騎馬望，卻疑渾是剎那身。
贈道器法師
作者：李涉（唐）

冰作形容雪作眉，早知談論兩川知。如今不用空求佛，但把令狐宰相詩。
廬山得元侍禦書
作者：李涉（唐）

慚君知我命龍鍾，一紙書來意萬重。正著白衣尋古寺，忽然郵遞到雲峰。
竹枝詞
作者：李涉（唐）

荊門灘急水潺潺，兩岸猿啼煙滿山。渡頭少年應官去，月落西陵望不還。巫峽雲開神女祠，綠潭紅樹影參差。不勞戍口初相問，無義灘頭剩別離。石壁千重樹萬重，白雲斜掩碧芙蓉。昭君溪上年年月，偏照嬋娟色最濃。十二峰頭月欲低，空聆灘上子規啼。孤舟一夜東歸客，泣向東風憶建溪。
京口送朱晝之淮南
作者：李涉（唐）

兩行客淚愁中落，萬樹山花雨後殘。君到揚州見桃葉，為傳風水渡江難。
題鶴林寺僧舍
作者：李涉（唐）

終日昏昏醉夢間，忽聞春盡強登山。因過竹院逢僧話，又得浮生半日閑。